Berlingske Tidende, 1830-12-18
Allerede i Begyndelsen af forrige Maaned havde man opdaget Spor af denne Sammensværgelse, som man dog holdt for alt for ubetydelig, til at fordre de alvorligste Forholdsregler. Adskillige Mistænkte, som arresteredes, benægtede haardnakket de dem med Føje tillagte forbryderske Hensigter. Da deres Medsammensvorne imidlertid kunde frygte, at de paa denne Maade dog maatte vorde forraadte inden faa Dage, besluttede de at iværksætte deres Plan tidligere, end det vel egentlig var bestemt. Om Aftenen den 29de dennes vovere 16 Akademikere, med to saakaldte Junkere af Underofficeerskolen Spidsen, at trænge ind paa Slottet Belvedere; den ene Halvdeel styrtede ind igjennem Forbygningen og den anden igjennem Bagbygningen; de overrumplede Vagterne, der gjorde dem Modstand, og havde vist taget Hs. Keiserlige Høihed Storfyrsten til Fange, dersom ikke til hans Held en tro Tjener ligesom havde revet ham ind i et Lønkammer; inden Rebellerne kunde trænge herind, var det lykket Hs. Keiserlige Høihed at sæne sig i Sikkerhed for deres Efterstrædelser og begive sig til de russiske Kiserner, hvor de faa russiske Regimenter, som vare der, trofast stillede sig om deres Fyrste. Medens dette skeete paa Belvedere, forenede de øvrige Underofficerer i den nærliggende Militær=Skole sig, 200 i Tallet, trængte ind i Byen, sloge Allarm og droge Pøbelen, der mødte dem, med sig. Jo talrigere Hoben blev, desto større bleve dens Udsvævelser; Rædselscener, som ikke engang fandt Sted ved lignende Leiligheder i Paris eller i Brussel, betegnede Revolutionen i Warschau. Den drukne, lidenskabelige Pøbel hævnede sig umenneskeligt paa de Ulykkelige, som den holdt for sine Undertrykkere og gjorde dem uden Skaansel til Slagtoffere for sit Raserie. Nogle faa russiske Generaler, der vare uden Følge, havde den Lykke, ikke at blive ihielskudte, men af menneskeligere findede Modstandere, at gjøres til Fanger. Ved Hielp af 2 Batailloner af det 4de Infanterie=Regiment lykkedes det Oprørerne at storme Tøihuset, og forsyne en Menneskemasse, i hvis Hænder ethvert Vaaben bliver til et strækkeligt Redskab, med Sabler, Pistoler og Geværer. Efter den blodige Aften fulgte en rædselsfuld Nat; Polakker, som ansaaes for Russer, fandt Døden for deres Landsmænds Hænder, og det polske Garde-Jægerregiment, tilligemed en Deel af Garde=Infanteriet, som ikke strax vilde gjøre fælleds Sag med Rebellerne. behandledes ligesaa fjendtligt, som de tre russiske Regimenter, der, vigende for Overmagten, maatte forlade Byen. Næste Dag dannedes vel en saakaldet provisorisk Regjering, til nogenlunde at sætte Skranker for de mange Excesser; men det lykkedes ikke. Ogsaa den 30te Novbr. var Byen givet til Priis for alle en tøileløs, bevæbnet, Bandes vederstyggelige Udaad først da de rige Wojwoder begyndte at ængstes for Liv og Eiendom, besluttede de meest anseete blandt dem, at komme hiin Regjering til Hielp, og saaledes dannede det ny Administrations raad sig den 1ste December, som det lykkedes at fængsle nogle at Hovedmændene og lade dem afstraffe. General Chlopick i (ikke meer i activ Tjeneste), der hæderligen udmærkede sig i det spanske Feldttog, og endnu staaer i stor Anseelse hos de gamle polske Krigere, lod sig efter gjentagne Bønner og lang Vægring overtale til at antage Commanden over Tropperne, dog kun under den udtrykkelige Betingelse, at han vilde føre den i Keiserens og Kongens Navn. Det lykkedes hans kraftige Foranstaltninger, i Særdeleshed ogsaa den hurtigt oprettede Nationalgades Energie, at berolige Byens ængstede fredelige Jndvaanere, som, da dennes Porte vare lukkede, ikke havde kunnet flygte bort. Enkelte Afdelinger af Rolighedsforstyrrerne, der tøileløse dreve omkring den anden Dag, adspredtes, og navnlig fratoges Sappeur bataillonen sine Vaaben, fordi den havde myrdet to af sine Officeerer. Vel skal hverken det Kongelige Slot eller det Pallads, som Storfyrsten eier i selve Byen, trods al denne Formastlighed have lidt noget; men Hestene ere røvede ud af Staldene og der forsikkres endog, at en meget betydelig russisk Krigskasse er forsvunden, og at mange af Russer beboede Huse ere plyndrede. Blandt de fangne russiske Generaler nævnes ogsaa Generallieutenant Krikhoff og General=Major Grev Resselrode. Generallieutenant Diakoff styrtede ned af Hesten og savnes.